William Schipper mente at navnet kan forklares ved å gå veien om det gammel-engelske ordet . Det har med lykke eller glede å gjøre, og gjenfinnes i et dikt fra 900-tallet der det beskriver et land uten sorger og bekymringer, der maten er rikelig og været behagelig. I anglesaksisk litteratur opptrer "Wynlond" som det lykkelige landet; Adam av Bremen kjente trolig ikke til en slik betydning av "wyn". I islandsk litteratur forekommer det som et fast uttrykk "Vinland det gode". Den norske historikeren Claus Krag mener likeså at vinrankene er en idyllisk referanse til det nyoppdagede «lykkelandet» - det gode Vinland.